Yueya Quan

Yueya Quan (), eller «Månesigdsjøen», er en halvmåneformet liten oase seks km sør for byen Dunhuang i provinsen Gansu i Folkerepublikken Kina. Den er omgitt av høye sanddyner. Navnet har den hatt siden Qingdynastiets tid. 

Sanddynene rundt om kan bli opptil 300 meter høye, De kalles «de syngende høyder» (Mingsha Shan) i Kumtagørkenen, som er del av Taklamakanørkenen.

Oasen var et hvilested på Silkeveien. 

Trass i beliggenhet er kilden i løpet av etterkristen tid aldri blitt tildekket av sandstormer.

Antagelig næres grunnen av underjordisk artesisk vann. Dette vannet fukter også sanden rundt, og når sanddynene har en vannmetning på over fire prosent får de en nokså sterk stabilitet.

Kilden har krympet. Målinger i 1960 gav en gjennomsnittsdybde på 4 til 5 meter, med en maksimaldybde på 7,5 meter. Førti år senere hadde vannmengden avtatt til 5 500 m² i areal og med en gjennomsnittsdybde på knapt én meter. Konserveringsarbeid utført av lokalregjeringen med hjelp fra sentralregjeringen har siden ført til en jevnt voksende trend.

Referanser

Eksterne lenker 
 
 China rettet die Mondsichel-Quelle
 Mondsichel-See in Dunhuang

Oaser
Gansu
Innsjøer i Kina
Silkeveien